केही हप्ता अगाडि मात्रै महानगरीय प्रहरी वृत्त दरबारमार्गका डिएसपी मल्ल पनि सुनका गहना गायब बनाएको काण्डमा फसेका थिए । उनले सो घटनालाई थामथुम बनाइसकेका छन् । दरबारमार्ग प्रहरी वृत्त कमाइ हुने सूचीमा अग्रस्थानमा पर्छ । सोही कारण राजनीतिक दवाव र संरक्षणमा प्रहरीका सिपाहीदेखि डिएसपीसम्म दरबारमार्ग प्रहरी वृत्तमा सरुवा मिलाएर जाने गरेका छन् । तत्कालीन माओवादी केन्द्रका अध्यक्ष पुष्पकमल दाहाल प्रचण्डका अंगरक्षक समेत रहेका डिएसपी मल्ललाई आकर्षक मानिने दरबारमार्ग वृत्तमा पठाइएको थियो ।
